
BIROUL PERMANENT
AL
  CAMEREI DEPUTAȚILOR


		 
		Vă înaintăm, alăturat, raportul asupra proiectului de Lege pentru completarea Ordonanţei Guvernului nr.20/1992 privind activitatea de metrologie, transmis cu adresa nr. P.L.x. 32 din  11 februarie 2019.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 alineatele (1) și (3) din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
					




PREȘEDINTE,
SÁNDOR BENDE 

București, 08.06.2021
					                                             Nr.4c-3/29/2019

R A P O R T
asupra proiectului de Lege pentru completarea Ordonanţei Guvernului nr.20/1992 privind activitatea de metrologie


		În conformitate cu prevederile art. 94 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru completarea Ordonanţei Guvernului nr.20/1992 privind activitatea de metrologie transmis cu adresa nr. P.L.x. 32 din 11 februarie 2019, înregistrat la comisie sub nr.4c-3/29 din 11 februarie 2019.
		Consiliul Legislativ, cu avizul nr.966 din 11.10.2018, avizează favorabil propunerea legislativă, cu observaţii şi propuneri.
		Consiliul Economic şi Social, cu avizul nr.4873 din 25.09.2018, avizează nefavorabil proiectul de act normativ.
		Senatul, în calitate de primă Cameră sesizată,  adoptă propunerea legislativă,  în condiţiile art. 75 alin. (2) teza a III-a din Constituţia României, republicată.
		Comisia pentru drepturile omului, culte şi problemele minorităţilor naţionale, în şedinţa din 19 februarie 2019, avizează favorabil proiectul de lege, cu unanimitate de voturi.
		Comisia pentru muncă şi protecţie socială, în şedinţa din 19 februarie 2019, avizează favorabil proiectul de lege cu amendamente admise, cu unanimitate de voturi. 
		Comisia juridică, de disciplină şi imunităţi, în şedinţa din 26 februarie 2019, avizează favorabil proiectul de Lege, cu unanimitate de voturi.
		 Proiectul de lege are ca obiect de reglementare completarea Ordonanţei Guvernului nr.20/1992 privind activitatea de metrologie, cu norme noi privind sursele de finanţare a activităţii Biroului Român de Metrologie Legală, destinaţia excedentelor anuale rezultate din execuţia bugetară, salarizarea stimulativă a personalului, precum şi modalitatea de colectare, de către unităţile subordonate, a veniturilor proprii.
		Membrii Comisiei pentru industrii și servicii au examinat proiectul de lege în ședința din 8 iunie 2021 și au hotărât, cu majoritate de voturi, să propună plenului Camerei Deputaților respingerea proiectului de Lege pentru completarea Ordonanţei Guvernului nr.20/1992 privind activitatea de metrologie, cu amendamente respinse prevăzute în anexa care face parte integrantă din prezentul raport.
		La şedinţa comisiei pentru industrii şi servicii a participat în calitate de invitat domnul inginer Pătășanu Valentin – Director General Adjunct în cadrul Biroului Român de Metrologie Legală.
		La lucrările comisiei au fost prezenți 21 deputați din totalul de 25  deputați membri ai comisiei.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 alin. (1) și (3) din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.




          PREŞEDINTE,                                                         SECRETAR, 
      SÁNDOR BENDE                                    ÖZMEN OANA -MARCIANA               













Consilier parlamentar, Ovidiu Fulga
PLx.32/2019
Amendamente respinse
	Nr. Crt.
	OUG 20/1992
privind activitatea de metrologie
	Text adoptat de Senat
	Amendamente respinse/autor
	Motivaţie

	1
	
	TITLUL LEGII
LEGE
 pentru completarea Ordonanţei Guvernului nr.20/1992 privind activitatea de metrologie
	TITLUL LEGII
LEGE
 pentru completarea Ordonanţei Guvernului nr.20/1992 privind activitatea de metrologie şi pentru modificarea anexei  2 la Legea nr.329/2009 privind reorganizarea unor autorităţi şi instituţii publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional

Autor Deputat PNL, Nechita Adrian Oros
	Pentru respectarea normelor de tehnică legislativă

	2
	
	Articol unic.- După articolul 51 din Ordonanţa Guvernului nr.20/1992 privind activitatea de metrologie, publicată în Monitorul Oficilal al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, se introduce un nou articol, art.52, cu următorul cuprins:
	Art 1. - După articolul 51 din Ordonanţa Guvernului nr.20/1992 privind activitatea de metrologie, publicată în Monitorul Oficilal al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, se introduce un nou articol, art.52, cu următorul cuprins:

Autor Deputat PNL, Nechita Adrian Oros
	Pentru respectarea normelor de tehnică legislativă, articolul unic devine Art 1.

	3
	
	


,,Art.52. - (1) Finanţarea cheltuielilor aferente activităţii Biroului Român de Metrologie Legală se asigură din venituri proprii.
	Alineatul (1) al articolului 52 se modifică şi va avea următorul cuprins:
,,Art.52. - (1) Finanţarea cheltuielilor aferente activităţii Biroului Român de Metrologie Legală se asigură integral din venituri proprii.

Autor Deputat PNL, Nechita Adrian Oros

Art.52. - (1) Finanţarea cheltuielilor aferente activităţii Biroului Român de Metrologie Legală se asigură integral din venituri proprii.

Comisia pentru muncă şi protecţie socială

	Pentru conformitate cu prevederile Legii nr 500/2002 privind finanţele publice referitoare la bugetele instituţiilor publice finanţate integral din venituri proprii.



Pentru conformitate cu prevederile Legii nr 500/2002 privind finanţele publice referitoare la bugetele instituţiilor publice finanţate integral din venituri proprii.

	4
	
	(2) Veniturile proprii se realizează din sumele încasate pentru lucrările de etalonare, verificare metrologică, încercare de mijloace de măsurare, evaluare în vederea acordării autorizaţiilor metrologice, expertizare şi supraveghere metrologică, pe bază de tarife, precum şi pentru alte lucrări efectuate în conformitate cu atribuţiile sale.
	
	

	5
	
	(3) Unităţile subordonate ale Biroului Român de Metrologie Legală colectează, la unităţile trezoreriei statului în conturi de disponibilităţi veniturile proprii, urmare a desfăşurării activităţilor prevăzute la alin.(2), în baza bugetelor de venituri şi cheltuieli aprobate, în condiţiile legii.
	
	

	6
	
	(4) Excedentele anuale rezultate din execuţia bugetelor de venituri şi cheltuieli, se reportează în anul următor.
	Alineatul (4) al articolului 52 se elimină.

Autor Deputat PNL, Nechita Adrian Oros

Alineatul (4) al articolului 52 se elimină.

Comisia pentru muncă şi protecţie socială
	Pentru evitarea pararelismului legislativ.


Pentru evitarea pararelismului legislativ.

	7
	
	(5) În scopul eficientizării activităţii şi obţinerii performanţelor dorite, salarizarea stimulativă a personalului se realizează conform grilei de salarizare aprobată de Ministerul Economiei, în condiţiile prevăzute de actele normative în vigoare.
	Art.II. - La data intrării în vigoare a prezentei legi, Legea-cadru nr. 153/2017 privind salarizarea personalului plătit din fonduri publice, se modifică după cum urmează:
După alineatul (4) al articolului 38 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, se introduce un nou alineat, alineatul (42), cu următorul cuprins:
(42) Prin excepţie de la prevederile alin. (4), personalul din cadrul Biroului Român de Metrologie Legală beneficiază de nivelul salariilor de bază prevăzute de prezenta lege pentru anul 2022, potrivit anexei nr. VII, în limita cheltuielilor de personal aprobate. 

Autor Deputat PNL, Nechita Adrian Oros
[bookmark: _GoBack]
Alineatul (5) al articolului 52 devine alin.(4), se modifică şi va avea următorul cuprins:
(4) Salarizarea personalului Biroului Român de Metrologie Legală se realizează conform dispoziţiilor legale privind personalul din autorităţi şi instituţii publice finanţate integral din venituri proprii.

Comisia pentru muncă şi protecţie socială
	Pentru a asigura corelarea cu legislaţia în vigoare referitoare la salarizarea personalului plătit din fonduri publice. 






















Pentru a asigura corelarea cu legislaţia în vigoare referitoare la salarizarea personalului plătit din fonduri publice.

	8
	
	(6) La data intrării în vigoare a prezentei legi, se abrogă punctul 22 din Anexa nr.2 ,,Lista instituţiilor şi autorităţilor publice înfiinţate prin hotărâre a Guvernului, supuse reorganizării” din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional.”    
	Art III. - La data intrării în vigoare a prezentei legi, se abrogă poziţia 22 din Anexa nr.2 ,,Lista instituţiilor şi autorităţilor publice înfiinţate prin hotărâre a Guvernului, supuse reorganizării” la Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României, Partea I, nr 761 din 9 noiembrie 2009, cu modificările şi completările ulterioare.

Autor Deputat PNL, Nechita Adrian Oros
	Pentru respectarea normelor de tehnică legislativă 

